Борис Младенов-Young
Пропуснал съм да взема табокор…

chitanka.info

Пропуснал съм да взема табокор

и беталог[1], лекарства за сърцето,

а то, сърцето ми, от смут обзето,

се блъска като в клетка на затвор.

И сякаш търси свобода, простор,

готово да политне към небето,

там, в райските селения, където

не съществуват болести и мор.

Там вечно грее слънчевия диск,

в един красив сезон — безкрайно лято;

лекарствата са нещо непознато

и няма никаква опасност, риск

в забрава старческа да се отплесна

и да си нанеса вреда телесна.

Сидни, Австралия — 2015 г.

[1] Табокор, беталог — лекарства с антиаритмично действие. ↑

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.